cyanic-selkie/wikianc huggingface dataset:
Logan Internasionale Lughawe
Generaal Edward Lawrence Logan Internasionale Lughawe (IATA: BOS – ICAO: KBOS – FAA: BOS) ook bekend as Boston Logan Internasionale Lughawe of net Logan is 'n internasionale lughawe wat meestal in Oos-Boston en gedeeltelik in Winthrop, Massachusetts geleë is. Dit is in 1923 geopen en beslaan 965 hektaar, het ses aanloopbane en vier passasiersterminale, met na raming 16 000 mense in diens. Dit is die grootste lughawe in beide die Statebond van Massachusetts en die Nieu-Engeland-streek in terme van passasiersvolume en vraghantering sowel as die besigste lughawe in die Noordoostelike Verenigde State buite die New Yorkse metropolitaanse gebied. Die lughawe het in 2019 42 miljoen passasiers hanteer, die meeste in sy geskiedenis. Dit is vernoem na generaal Edward Lawrence Logan, 'n 20ste-eeuse oorlogsheld van Boston.
Logan huisves direkte vlugte van/na bestemmings regoor die Verenigde State en die wêreld. Die lughawe is die transatlantiese spilpunt vir Delta Air Lines, wat verskeie bestemmings in Europa bedien. Dit is ook 'n bedryfsbasis vir JetBlue. American Airlines en United Airlines bedryf ook vanaf die lughawe, insluitend daaglikse transkontinentale vlugte, ook na Londen-Heathrow. Al die groot Amerikaanse lugrederye bied vlugte vanaf Boston na hul primêre en sekondêre spilpunte.
Oopsacas minuta
Oopsacas minuta is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Oopsacas en tot die familie Leucopsacidae. Die wetenskaplike naam van die spesie is die eerste keer geldig gepubliseer in 1927 deur Topsent.
Neocaledoniella caulophacoides
Neocaledoniella caulophacoides is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Senegalia lankaensis
Senegalia lankaensis is 'n boom wat deel van die Fabaceae familie is. Die plant is endemies aan Sri Lanka.
Roger Ebert
Roger Joseph Ebert (18 Junie 1942 – 4 April 2013) was ’n Amerikaanse resensent, joernalis, skrywer en rolprenthistorikus. Hy was van 1967 tot met sy dood in 2013 ’n resensent vir die Amerikaanse koerant Chicago Sun-Times.
In 2005 was Ebert die eerste resensent wat ’n ster op die Hollywood Walk of Fame gekry het. Neil Steinberg van die Chicago Sun-Times het gesê Ebert "was ongetwyfeld die land se belangrikste en invloedrykste rolprentresensent".
Ebert het van 2002 kanker gehad en sy laer kakebeen moes verwyder word, waarna hy nie kon praat of normaal eet nie. Hy het egter tot met sy dood op 4 April 2013 aanhou skryf en publiseer.
John Martin-Harvey
John Martin-Harvey (22 Junie 1863 – 14 Mei 1944) was 'n Engelse akteur. Hy was bekend vir sy rolle in die rolprente A Cigarette-Maker's Romance (1913), The Broken Melody (1916), The Only Way (1925), en The Lyons Mail (1931).
Jaspis stelligera
Jaspis stelligera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Jaspis en tot die familie Ancorinidae. Die wetenskaplike naam van die spesie is die eerste keer geldig gepubliseer in 1926 deur Dendy & Burton.
Moraea ciliata
Moraea ciliata is 'n plant en geofiet wat tot die genus Moraea behoort en deel van die fynbos en Sukkulente Karoo is. Die spesie is endemies aan die Noord-Kaap, Oos-Kaap en die Wes-Kaap en kom van Namakwaland tot by Riversdal en die suidelike Karoo voor. Die plant word 5-20 cm groot en blom van Julie tot September, die blomme is geel of blou.
Daar is drie subspesies:
Drew Tarver
Drew Tarver (gebore 4 Desember 1988) is 'n Amerikaanse akteur en skrywer. Hy is bekend vir sy rolle in die rolprent Dean (2016) en in die televisiereekse The UCB Show (2016), Bajillion Dollar Propertie$ (2016), en Tween Fest (2016).
Irma Eloff
Irma Eloff is ‘n professor in Opvoedkundige Sielkunde by die Universiteit van Pretoria en ‘n ereprofessor by die Universiteit van Innsbruck (Oostenryk). Sy was die eerste vroue dekaan van Opvoedkunde by die Universiteit van Pretoria.
Lewe en werk
Irma Eloff (née Greeff) is in Port Elizabeth (Gqeberha) gebore as die oudste dogter van Servaas de Klerk Greeff en Anna Susanna (Ansie) du Plessis. Sy matrikuleer aan die Hoërskool Noordheuwel in Krugersdorp. Na matriek woon sy die Potchefstroomse Universiteit vir Christelike Hoër Onderwys (PU vir CHO) by waar sy ‘n BA graad met Sielkunde en Engels as hoofvakke voltooi. Sy verhuis na Pretoria en voltooi ‘n Hoër Onderwysdiploma (HOD), ‘n B Ed Honneurs in Opvoedkundige Sielkunde (Ortopedagogiek) (met lof) en ‘n M Ed in Opvoedkundige Sielkunde (met lof) aan die Universiteit van Pretoria. Sy voltooi daarna ‘n doktorale studie (1997) aan die Universiteit van Stellenbosch. Irma voltooi ook later ‘n ‘Global Executive Development Programme’ (2009) by die GIBS besigheidskool.
Sy begin haar loopbaan in die akademie as onderwys-assistent in die Departement Onderwysbestuur by die Universiteit van Pretoria. Sy dien ook in posisies as navorsings-assistent in die dekaanskantoor, tutor, intern-opvoedkundige sielkundige, loopbaanvoorligter en deeltydse dosent. In 1998 word sy aangestel as voltyds-permanente lektor in die Departement Ortopedagogiek, waarna sy in 2002 as departementshoof van Opvoedkundige Sielkunde, in 2005 as Skoolvoorsitter van Opvoedkundige Studies en in 2008 as dekaan van Opvoedkunde aangestel word.
Eerste vroue dekaan van Opvoedkunde by UP
Irma was die eerste vroue dekaan van Opvoedkunde by die Universiteit van Pretoria. Sy dien twee termyne (2008 – 2016), waarna sy terugkeer na ‘n akademiese rol in Opvoedkundige Sielkunde by UP.
Tydens haar dekaanskap behaal Opvoedkunde by UP gedurende verskeie jare posisies in die top 150 ter wêreld op die ‘QS Scientific field world rankings’. ‘n Omvattende infrastruktuur ontwikkeling op die Groenkloof kampus word ook van stapel gestuur. Dit sluit ondermeer ‘n hoë tegnologie lesinglokaal, ‘n buitelug lesinglokaal, opgradering van die Natuurwetenskappe gebou, toeganklikheid van die Aldoelgebou, drie groot lesinglokale, en opgradering van die Normaalsaal in. ŉ Nagraadse Navorsings ‘Commons’ word ook geopen. Tydens haar dekaanskap word die model vir onderwysersopleiding by die Universiteit van Pretoria ook hersien na ‘n multi-fakulteit opleidingsmodel wat die geintegreerde vakkundige en pedagogiese kennis van toekomstige onderwysers prioritiseer. Verskeie internasionale netwerke word gevestig tussen die Fakulteit Opvoedkunde by UP, ondermeer met die Universiteit van Alberta in Kanada, die Universiteit van Nebraska-Lincoln en Indiana Universiteit in die VSA.
Sy beklee ook akademiese posisies in die buiteland. In 2001 werk sy as ‘n assistent besoekende professor in die Sielkunde departement]van Yale universiteit. In 2016 word sy genooi as besoekende professor na Fordham Universiteit (New York) se Fakulteit Opvoedkunde, en ook die Departement Opvoedkundige Sielkunde by die Wisconsin-Milwaukee, waar die doktorale program ten tye van haar besoek as die vierde beste program in die VSA gelys is. Sy word ook telkemale (2017, 2018, 2019) genooi as besoekende professor na Bathspa Universiteit in Engeland waar onderwysersopleiding die hoogste moontlike Ofsted gradering (“Uitnemend”) geniet; en waar sy op verskeie platforms, soos die Drawings ProjectUK en die Somerskool van die Association of Commonwealth Universities (ACU) bydraes maak. In 2022 word sy aangestel as ereprofessor by die Universiteit van Innsbruck.
Suid-Afrikaanse Akademie vir Wetenskap en Kuns
Irma is die tweede vrou (na Elize Botha) wat verkies is as Ondervoorsitter en later as Voorsitter van die Raad van die Suid-Afrikaanse Akademie vir Wetenskap en Kuns in die meer as 100 jaar van die bestaan van die Akademie. Sy dien vir twaalf jaar (2008-2020) op die Raad van die Akademie en is aktief betrokke by die werksaamhede van die Onderwyskommissie. Sy beywer haar om die rol van Afrikaans in die wetenskap en die kunste te bevorder.
Netwerke
As stigter van die Dekane van Opvoedkunde forum in Afrika (African Deans of Education Forum, ADEF) bevorder sy die ontwikkeling van doktorale netwerke in opvoedkunde; in Afrika, Europa (EDiTE) en die globale konteks 11th Policy Dialogue Forum] - International Task Force on Teachers for Education 2030. Sy dien as Voorsitter van die Globale Netwerk van Dekane van Opvoedkunde (Global Network of Deans of Education). Sy dien ook op die Direksies van die Afrikaanse Onderwysnetwerk (AON), TuksSport High school', en Prestige College. Sy was een van die eerste vroue wat bygedra het in die ‘Womanity’ netwerk wat vroue-leierskap in Afrika bevorder. Uit hoofde van haar werk in die veld van kwaliteit-lewe studies (‘quality-of-life’) geniet sy Irma-Eloff erkenning van die Internasionale Vereniging van Kwaliteit-Lewe studies (ISQoL). Sedert 2022 dien sy op die Akkreditasie Komitee van die Raad van Hoër Onderwys Council on Higher Education, (CHE) in Suid-Afrika, sowel as die werkgroep vir die ontwikkeling van Standaarde en Kapasiteit. In 2021 tree sy op by die Nobel Prys Dialoog (Nobel Prize Dialogue) oor die toekoms van werk.
Jaspis velezi
Jaspis velezi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Jaspis en tot die familie Ancorinidae. Die wetenskaplike naam van die spesie is die eerste keer geldig gepubliseer in 1984 deur Wintermann-Kilian & Kilian.
Pararete baliense
Pararete baliense is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Pararete en tot die familie Euretidae. Die wetenskaplike naam van die spesie is die eerste keer geldig gepubliseer in 1927 deur Ijima.
Tom McGuire (akteur)
Tom McGuire (1 September 1873 – 6 Mei 1954) was 'n Engelse akteur. Hy was bekend vir sy rolle in die rolprente Someone in the House (1920), Lights of New York (1928), Steamboat Bill, Jr. (1928), en City Girl (1930).
Jax Taylor
Jax Taylor (gebore 11 Julie 1979) is 'n Amerikaanse akteur. Hy is bekend vir sy rolle in die televisiereekse The Real Housewives of Beverly Hills (2010) en Vanderpump Rules (2013).
Senegalia latistipulata
Senegalia latistipulata is 'n struik wat deel van die Fabaceae familie is. Die plant is inheems aan Mosambiek en Tanzanië.
Lex Iulia de adulteriis coercendis
Agtergrond
Die Romeinse religie sien owerspel nie as sonde nie en dit was tot hierdie jaar 'n private aangeleentheid gewees. Die agtergrond van Octavianus se wet is dus nie religieus nie, maar polities van aard. In 18 v.C. het hy van Griekeland na Rome truggekeer waar dit baie gewelddadig en onrustig was. Hy word gesien as die sterk man wat redding moes bring en hy word konsul vir die lewe. Hy poog om hervormings deur te voer en die een ding wat hy wil verander is die lae bevolkingsgroei van Rome.
Die wet
Die wet verklaar owerspel tot 'n misdaad, met ander woorde, 'n oortreding teen die gemeenskap. Owerspel word gedefinieer as die geslagsgemeenskap van 'n getroude vrou met 'n man wat nie haar eggenoot is nie. Getroude mans word nie verhinder om geslagsgemeenskap buite hulle huwelik aan te gaan nie, behalwe met 'n getroude vrou. Die eggenoot kry 60 dae om sy vrou aan te kla. Ná dié tyd kan ieder ander dit doen. Indien sy skuldig bevind word, is die eggenoot verplig om te skei. Doen hy dit nie word hy self as pimp bestraf. Die straf vir owerspel is verbanning en die verlies van die helfte van die vrou se bruidskat en die helfte van die man se besit.
Die eggenoot het geen reg om geweld te gebruik teen sy vrou nie, maar indien hy as vader sy dogter met 'n vryer aantref, kan hy hulle doodmaak.
Wesley Taylor
Wesley Taylor (gebore 13 Augustus 1986) is 'n Amerikaanse akteur, skrywer, en regisseur. Hy is bekend vir sy rolle in die televisiereekse The Good Wife (2009), Smash (2012), The Tomorrow People (2013), en Looking (2014).
Santa Maria del Carmine, Pisa
Die Santa Maria del Carmine is 'n Rooms-Katolieke kerk wat in Pisa, Italië geleë is.
Die kerk is oorspronklik vanaf 1324 tot 1328 vir die Kloosterorde van die Karmeliete gebou. Teen 1425 is dit deur Masaccio versier met 'n beroemde poliptiek. Slegs een paneel van die altaarstuk bly egter in Pisa oor (in die Nasionale Museum van San Matteo (Italiaans: Museo Nazionale di San Matteo) ).
Die kerk self het deur die eeue heen talle rekonstruksies ondergaan. Die huidige eenvoudige vooraansig is in die 1830's deur Alessandro Gherardesca ontwerp. Die interieur beskik oor 'n orrel van Andrea Ravani wat in 1613 gemaak is, en altare met skilderye deur Baccio Lomi, Aurelio Lomi, Santi di Tito, Alessandro Allori, Francesco Curradi, en Andrea Boscoli.
Egiptiese piramide
Die Egiptiese piramides is antieke piramidevormige boustrukture in Egipte. Tot in 2008 is 138 piramides in dié land ontdek. Die meeste is gebou as grafkelders vir die land se farao's en hul vroue tydens die periodes van die Ou en die Middelryk van Egipte.
Die vroegste bekende Egiptiese piramides word aangetref by Saqqara, noordwes van Memphis. Die oudste van hulle is die Piramide van Djoser (gebou van 2630-2611 v.C.), tydens die 3de Dinastie. Dit is deur die argitek Imhotep ontwerp en word algemeen beskou as die wêreld se oudste monumentstruktuur van vormklipwerk. Die raming van hoeveel werkers nodig sou wees om die piramides te bou, wissel van ’n paar duisend tot 100 000.
Die bekendste Egiptiese piramides is dié by Giza, aan die buitewyke van Kaïro. Verskeie van die Giza-piramides word beskou as van die grootste strukture wat nog gebou is. Die grootste een is die Piramide van Cheops (of Choefoe). Dit is die enigste van die Sewe Wonders van die Antieke Wêreld wat nog bestaan.
Historiese ontwikkeling
Teen die tyd van die vroegdinastiese tydperk is belangrike mense begrawe in vierkantige bousels bekend as mastabas.
Die tweede histories aangetekende piramide se ontwerp word toegeskryf aan Imhotep; daar word geglo dit is as die grafkelder van farao Djoser ontwerp. Imhotep was sover bekend die eerste mens wat voorgestel het dat mastabas bo-op mekaar gestapel word om so ’n bouwerk te skep wat uit ’n aantal "trappe" bestaan wat al hoe kleiner word na bo. Die gevolg was die Trappiramide van Djoser, wat ontwerp is as ’n reusagtige trap wat die siel van die ontslape farao kon bestyg na die hemele. Imhotep se prestasie was so groot dat hy deur latere Egiptenare vergoddelik is.
Die tyd waarin die meeste piramides gebou is, val saam met die hoogtepunt van absolutistiese farao-heerskappy. In dié tyd is die beroemdste piramides, dié by Giza, gebou. Namate die sentrale heerskappy afgeneem het, het die begeerte en vermoë om op ’n massiewe skaal te bou afgeneem, en latere piramides was kleiner asook vinniger en minder goed gebou.
Die Egiptiese sultan Al-Aziz Oethman (1171–1198) het probeer om die Giza-piramides te verwoes. Hy het handdoek ingegooi nadat hy die Piramide van Menkaoere beskadig het, want dit het ’n te enorme taak blyk te wees.
Simboliek
Hoewel algemeen aanvaar word dat die piramides as grafkelders gebou is, is daar meningsverskille oor die spesifieke godsdienstige beginsels daarvan. Een teorie is dat hulle ontwerp is as ’n soort "opstandingsmasjien". Die Egiptenare het geglo die donker deel van die naglug waarom die sterre volgens hulle gedraai het, was die fisieke poort tot die hemele. Een van die nou gange wat van die hoofkamer van die Groot Piramide regdeur die struktuur strek, wys reg na die middel van hierdie deel van die lug. Dit laat kenners glo die piramides is dalk ontwerp om te dien as ’n middel waarmee die farao se siel reguit na die gode gestuur is.
Getal en ligging van die piramides
Karl Lepsius het in 1842 die eerste moderne lys van piramides opgestel; hy het 67 getel. Baie meer is later ontdek. In November 2008 was daar 118 bekende Egiptiese piramides. Die ligging van Piramide 29, wat Lepsius die "Koplose Piramide" genoem het (moontlik dié van Menkaoehor), het ná sy ontdekking weer verlore geraak nadat dit met woestynsand bedek is, en dit is eers in 2008 herontdek.
Baie piramides is in ’n swak toestand of in sand begrawe. As hulle sigbaar is, lyk hulle dikwels soos rommelhope. Argeoloë identifiseer en ondersoek dus dikwels voorheen onbekende strukture. Die mees onlangse piramide wat ontdek is, is dié by Saqqara van koningin Sesjesjet, moeder van die 6de-dinastiese farao Teti. Die ontdekking is op 11 November 2008 bekend gemaak deur Zahi Hawass, sekretaris-generaal van die Egiptiese Opperraad van Oudhede.
Al die piramides, behalwe dié van die 3de-dinastiese Zawjet el-Amwat (of Zawjet el-Majitin), is op die wesoewer van die Nyl geleë, en die meeste is op ’n paar terreine gegroepeer. Die belangrikstes hiervan, van noord na suid, is:
Aboe Rawasj
Aboe Rawasj is die plek waar die heel noordelikste piramide voorkom (behalwe die ruïnes van Lepsioes s’n, Piramide 1) – die grootliks verwoeste Piramide van Djedefre, seun en opvolger van Choefoe. Aanvanklik is geglo die piramide is nooit voltooi nie. Nou glo argeoloë die piramide is nie net voltooi nie, dit was omtrent net so groot soos die Piramide van Menkaoere, en dus sou dit een van die sowat ses grootstes gewees het.
Sy ligging naby ’n groot kruispad maak dit ’n maklike bron van klippe. Weens buiting het min oorgebly benewens ’n hoop klippe op ’n natuurlike heuwel wat deel van die piramide se kern gevorm het. ’n Klein aangrensende satelliet-piramide het beter bewaar gebly.
Giza
Die Piramide van Choefoe word by Giza aangetref, asook die ietwat kleiner Piramide van Chafra, die middelslag-Piramide van Menkaoere, ’n paar klein satelliet-piramides bekend as koninginpiramides, en die Groot Sfinks.
Van die drie grotes het net die een van Chafra nog ’n bietjie van die oorspronklike gepoleerde kalksteen oor. Die piramide lyk groter as die aangrensende Chafra-piramide vanweë sy hoër ligging en sy helling, maar dit is kleiner in volume en hoogte.
Die Dodeakker van Giza is sedert die antieke tyd ’n gewilde toeristebestemming en het in die Hellenistiese tyd nog gewilder geword nadat Antipater van Sidon dit as een van die sewe wonders van die wêreld gelys het. Dit is die enigste van dié wonders wat vandag nog bestaan.
Aboesir
Altesaam 14 piramides word hier aangetref; dit was die hoof koninklike dodeakker van die 5de Dinastie. Die gehalte is swakker as dié van die 4de Dinastie – dit dui moontlik op ’n afname in koninklike mag of ’n swakker ekonomie. Hulle is kleiner as vorige piramides en is van ’n plaaslike swakgehalte-kalksteen gebou.
Die drie grootste piramides is dié van Nioeserre, wat ook die beste bewaar gebly het, dié van Neferirkare Kakai en dié van Sahoere. Ook die onvoltooide Piramide van Neferefre word hier aangetref. Die meeste van die groot piramides by Aboe Sir is op dieselfde manier gebou, met ’n rommelkern, omring deur moddersteentrappe en ’n kalksteenafwerking.
Saqqara
Groot piramides hier sluit in die Piramide van Djoser, wat beskou word as die oudste monumentstruktuur van vormklipwerk, en dié van Oeserkaf, Teti en Merikare. Die Piramide van Oeserkaf en van Oenas, wat ook hier is, was die onderwerp van een van die vroegste bekende restourasiepogings, deur Chaemweset, ’n seun van Ramses II. By Saqqara is ook die onvoltooide Trappiramide van Djoser se opvolger, Sechemchet. Argeoloë glo as dié piramide voltooi was, sou dit groter as Djoser s’n gewees het.
Suid van die hoofpiramides is die kleiner piramides van onder andere Pepi I, Isesi, Merenre, Pepi II en Ibi. Die meeste is in ’n swak toestand.
Dahsjoer
Hierdie gebied is waarskynlik die belangrikste piramideterrein benewens Giza en Saqqara. Dit was egter tot in 1996 ontoeganklik weens sy ligging in ’n militêre basis en redelik onbekend buite argeologiese kringe.
Die suidelike piramide van Snofroe was waarskynlik die eerste Egiptiese piramide wat van die begin af bedoel was as ’n ware gladde piramide; die vroeëre Meidoem-piramide het gladde kante gehad, maar dit is ontwerp en gebou as ’n trappiramide en die trappe is later opgevul en agter ’n gladde afwerking versteek.
Senegalia lujae
Senegalia lujae is 'n struik wat deel van die Fabaceae familie is. Die plant is inheems aan die Demokratiese Republiek die Kongo, Gaboen en die Republiek die Kongo.
Egiptiese piramide
Dahsjoer
’n Paar kilometer noord is die laaste – en suksesvolste – van die drie piramides wat tydens Snofroe se bewind gebou is. Die Rooi Piramide is die eerste geslaagde, voltooide piramide met gladde kante. Dit is ook die derde grootste piramide in Egipte, naas dié van Choefoe en Chafra by Giza.
Ook by Dahsjoer is die Swart Piramide van Amenemhet III, sowel as ’n paar kleiner, meestal geruïneerde satelliet-piramides.
Mazghoena
Dit lê suid van Dahsjoer en bevat verskeie moddersteen-piramides wat in die laat Middelryk gebou is, moontlik vir Amenemhat IV en Sobekneferoe.
Lisjt
Twee groot bekende piramides is by Lisjt gebou – dié van Amenemhat I en sy seun, Senoesret I. Laasgenoemde is omring deur die ruïnes van tien kleiner satelliet-piramides. Een van hulle is vir Amenemhat se neef Chaba II. Die terrein, sowat halfpad tussen Dahsjoer en Meidoem, en sowat 100 km suid van Kaïro, is dalk in die omgewing van die antieke stad Itjtawy (waarvan die presiese ligging nie bekend is nie), wat die hoofstad van Egipte was tydens die 12de Dinastie.
Meidoem
Die Meidoem-piramide is een van drie wat tydens die bewind van farao Snofroe gebou is, en daar word geglo die bouwerk is deur sy pa en voorganger, Hoeni, begin. Dit is egter nie vir seker nie, en geen melding van Hoeni se naam is op die terrein gevind nie.
Dit is ontwerp as ’n trappiramide, en later verander in die eerste "ware" piramide met gladde kante toe die trappe opgevul is en dit glad afgewerk is.
Verskeie rampspoedige ineenstorting het die piramides in antieke en Middeleeuse tye getref. Middeleeuse skrywers het dit beskryf met sewe trappe, maar net die drie boonstes het behoue gebly – vandaar die struktuur se vreemde, toringagtige voorkoms. Die heuwel waarop dit staan, is nie natuurlik nie; dit is ’n klein berg rommel wat geskep is toe die laer dele van die piramide verweer het.
Hawara
Amenemhet III was die laaste magtige heerser van die 12de Dinastie, en daar word geglo die piramide by Hawarra, naby Faijoem, is ouer as die sogenaamde "Swart Piramide" wat deur dieselfde farao by Dahsjoer laat bou is. Daar word geglo die Hawarra-piramide is sy laaste rusplek.
el-Lahoen
Die Piramide van Senoesret II by el-Lahoen is die mees suidelike koninklike grafpiramide in Egipte. Die bouers het die hoeveelheid werk wat nodig was om dit te bou op ’n slim manier verminder deur ’n natuurlike kalksteenheuwel van 12 m hoog as sy basis en kern te gebruik.
El-Koerroe
Pije, die eerste heerser van die 25ste Dinastie, het ’n piramide by El-Koerroe laat bou. Hy was die eerste farao in eeue wat in ’n piramide begrawe is.
Boudatums
Die tabel hier onder dui die volgorde aan waarin die belangrikste piramides gebou is. Die farao wat opdrag vir die bouwerk gegee het, hul benaderde bewind en die ligging word aangedui.
F. Pope Stamper
F. Pope Stamper (20 November 1877 – 12 November 1950) was 'n Engelse akteur. Hy was bekend vir sy rolle in die rolprente The Divine Gift (1918), The Lackey and the Lady (1919), Inheritance (1920), en The Pride of the Fancy (1920).
1999 Japannese Grand Prix
Die 1999 Formule Een Japannese Grand Prix is op 31 Oktober 1999 op die Suzuka Internasionale Renbaan in Suzuka, Japan gehou. Dit was die sestiende en laaste wedren van die kampioenskapseisoen en is deur Mika Häkkinen in 'n McLaren-Mercedes gewen.
2I/Borisov
2I/Borisov (voorheen bekend as C/2019 Q4 (Borisov)) is die eerste interstellêre komeet en slegs die tweede interstellêre liggaam, naas 1I/ʻOumuamua, wat in die Sonnestelsel waargeneem is. Dit het ’n heliosentriese baaneksentrisiteit van 3,4 en en is nie aan die Son gebonde nie. Die komeet het teen einde Oktober 2019 deur die Sonnestelsel beweeg en op 8 Desember op sy naaste afstand aan die Son gekom: net meer as 2 AE In November 2019 het sterrekundiges van die Yale-universiteit gesê die komeet (insluitende sy koma en stert) was 14 keer so groot soos die Aarde.
Middel Maart 2020 is gesien dat die komeet aan die opbreek is en in April was daar nog tekens van opbreking.
Naam
Nadat vasgestel is die voorwerp, wat op 30 Augustus 2019 deur Gennadi Borisof van die Krim ontdek is, is inderdaad ’n interstellêre voorwerp soos wat vermoed is en dat dit nie aan die Son gebonde is nie, het die Internasionale Astronomiese Unie (IAU) se Kleinplaneetsentrum sy voorlopige naam, C/2019 Q4 (Borisov), in 2I/Borisov verander volgens die tradisie om komete na hulle ontdekkers te noem. Die "2I" vooraan dui aan dit is die tweede interstellêre voorwerp wat in die Sonnestelsel waargeneem is, naas ʻOumuamua. Anders as ʻOumuamua, wat ’n asteroïdeagtige voorkoms gehad het, het Borisof se aanvanklike waarneming en daaropvolgende bevestigings deur derde partye die teenwoordigheid van ’n koma om die liggaam aangedui – ’n wolk van gas en stof wat die liggaam as ’n komeet identifiseer.
Samestelling
Op 13 September 2019 het die Gran Telescopio Canarias ’n voorlopige laeresolusie-sigbareligspektrum van 2I/Borisov verkry wat onthul het die liggaam het ’n oppervlaksamestelling wat nie veel verskil van ’n tipiese Oortwolkkomeet nie. Daarbenewens het die William Herschel-teleskoop op die eiland La Palma die waarneming van sianiedvrystellings (formule: CN) by 388 nm aangekondig (hierdie soort vrystellings is in baie ander komete bespeur, onder meer Halley se Komeet).
Wentelbaan
thumb|350px|2I/Borisov se wentelbaan deur die Sonnestelsel. 2I/Borisov se wentelbaan is uiters hiperbolies; dit het die grootste baaneksentrisiteit van meer as 300 bekende hiperboliese komete, ook baie groter as dié van ʻOumuamua. Met ’n waarnemingstydperk van 13 dae is die grootste waarskynlikheid van die hiperboliese wentelbaan ’n eksentrisiteit van sowat 3,5, met ’n perihelium by 2 AE. Ná 151 waarnemings het die monitorstelsel Scout van Nasa se Jet Propulsion Laboratory besluit op ’n eksentrisiteit van 2,9-4,5.
In vergelyking daarmee het die planete se byna ronde wentelbane ’n eksentrisiteit van omtrent nul, terwyl ʻOumuamua s’n gereken word op 1,2. Hoe kleiner die periheliumpunt, hoe kleiner sal die eksentrisiteit wees. Interstellêre voorwerpe kan baie groot eksentrisiteite hê, soos groter as 3, omdat hulle nie tot die Son gebonde is nie en ’n klein verandering in snelheid ’n groot verandering in eksentrisiteit sal meebring.
Vanweë sy baanhelling van 44 grade het 2I/Borisov nie baie naby aan enige planeet gekom nie.
In die interstellêre ruimte reis 2I/Borisov ’n ligjaar relatief tot die Son in rofweg 9 000 jaar. Dit het die Sonnestelsel in die rigting van die sterrebeeld Teleskoop verlaat. Die liggaam het sowat ’n miljoen jaar gelede binne 5,7 ligjare van die middel van die dubbelster Kruger 60 (13,18 ligjare van hier in die sterrebeeld Kefeus) verbybeweeg teen ’n lae snelheid van 3.4 km/s.
Waarnemings in 2020
Op 12 Maart 2020 het sterrekundiges berig daar is bewyse dat die komeet aan die opbreek is. In April 2020 was daar nog waarnemings van moontlike opbreking. Ná ’n opvolgstudie is op 6 April 2020 aangekondig dat die stuk wat afgebreek het, verdwyn het.
Pararete farreopsis
Pararete farreopsis is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Pararete en tot die familie Euretidae. Die wetenskaplike naam van die spesie is die eerste keer geldig gepubliseer in 1877 deur Carter.
Charlotte Douglas Internasionale Lughawe
Charlotte Douglas Internasionale Lughawe (IATA: CLT, ICAO: KCLT, FAA LID: CLT ), tipies na verwys as Charlotte Douglas, Douglas Lughawe, of bloot CLT , is 'n internasionale lughawe in Charlotte, Noord-Carolina, Verenigde State, wat ongeveer ses myl wes van die stad se sentrale sakekern geleë is. Charlotte Douglas is die primêre lughawe vir kommersiële en militêre gebruik in die Charlotte-metropolitaanse gebied. Die lughawe, wat deur die stad Charlotte se lugvaartafdeling bedryf word, beslaan 2 249 ha grond.
In 2019 was Charlotte Douglas die 11de besigste lughawe in die Verenigde State wat passasiersverkeer betref, nadat dit meer as 50 miljoen passasiers hanteer het, en die vyfde besigste in terme van vliegtuigbedrywighede, wat wêreldwyd sesde beklee het. In 2021 het CLT gegroei tot die sesde besigste lughawe in die Verenigde State. Charlotte Douglas is 'n vestingsentrum vir American Airlines, wat die meerderheid van die lughawe se vlugte bedryf. Die lughawe het vier aanloopbane en een passasiersterminaal met 115 hekke oor vyf gange. Die lughawe, 'n kommersiële-siviel-militêre fasiliteit, is die tuiste van die Charlotte Air National Guard-basis en sy gasheereenheid, die 145th Airlift Wing van die North Carolina Air National Guard.
Searsia somalensis
Searsia somalensis is 'n struik wat hoort tot die genus Searsia. Die struik is inheems aan Oman en Somalië.
Joe Tippett
Joe Tippett (gebore 2 September 1980) is 'n Amerikaanse akteur. Hy is bekend vir sy rolle in die rolprent Gray Matters (2006) en in die televisiereeks The Blacklist (2013).
Senegalia ankokib
Senegalia ankokib is 'n boom wat deel van die Fabaceae familie is. Die plant is endemies aan Somalië.
Roos (kleur)
Die kleur roos is 'n ligrooi pigment, vernoem na die algemene kleur van roosblomme.
Pararete carteri
Pararete carteri is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Pararete en tot die familie Euretidae. Die wetenskaplike naam van die spesie is die eerste keer geldig gepubliseer in 1886 deur Schulze.
Roos (kleur)
Kleurkoördinate
Volgens verskeie kleurskemas word roos as volg voorgestel:
Kunsbeweging
'n Kunsbeweging is 'n neiging of styl in kuns met 'n spesifieke gemeenskaplike filosofie of doel, gevolg deur 'n groep kunstenaars gedurende 'n spesifieke tydperk, (gewoonlik 'n paar maande, jare of dekades) of, ten minste, met die bloeitydperk van die beweging wat binne 'n aantal jare gedefinieer is. Kunsbewegings was veral belangrik in moderne kuns, toe elke opeenvolgende beweging as 'n nuwe avant-garde beweging beskou is. Westerse kuns was, vanaf die Renaissance tot die middel van die 19de eeu, onderlê deur die logika van perspektief en 'n poging om 'n illusie van sigbare werklikheid te reproduseer (figuratiewe kuns). Teen die einde van die 19de eeu het baie kunstenaars 'n behoefte gevoel om 'n nuwe styl te skep wat die fundamentele veranderinge wat plaasvind in tegnologie, wetenskap en filosofie (abstrakte kuns) sal omvat.
Senegalia adenocalyx
Senegalia adenocalyx is 'n struik wat deel van die Fabaceae familie is. Die plant is inheems aan Kenia, Mosambiek en Tanzanië.
Jaspis virens
Jaspis virens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Jaspis en tot die familie Ancorinidae. Die wetenskaplike naam van die spesie is die eerste keer geldig gepubliseer in 1958 deur Lévi.
Lawsoniet
Lawsoniet is 'n mineraal. Dis 'n kalsiumaluminiumsilikaat met algemene formule .2.
FIFA Sokker-Wêreldbekertoernooi in 2034
Die 25ste FIFA Sokker-Wêreldbekertoernooi (Engels: FIFA World Cup) sal in Junie en Julie 2034 aangebied word. FIFA sal net voor die FIFA Sokker-Wêreldbekertoernooi in 2030 aankondig watter land(e) die toernooi gaan organiseer. Soos die FIFA Sokker-Wêreldbekertoernooi in 2026 sal dit deur 48 nasionale sokkerspanne uitgespook word, insluitend dié van die gasheerland(e). Dit sal presies 100 jaar ná die tweede FIFA Sokker-Wêreldbekertoernooi in 1934 in Italië gehou word.
Lawsoniet
Geologiese rol
Lawsoniet word dikwels saam met gloukoniet in skiste (blouskis) aangetref. Dit is 'n sorosilikaat wat onder hoë drukke maar lae temperature gevorm word. Plaattektoniek is verantwoordelik vir die vorming van minerale onder hierdie omstandighede op dieptes van minder as 30 km. Saam met δ-AlOOH, antigoriet en digte waterhoudende magnesiumsilikaatfases word lawsoniet gesien as een van dié fases wat water van die planeet se oppervlak na die diepe mantel vervoer.
Kristalstruktuur
Lawsoniet het bo 275K 'n ortorombiese kristalstruktuur met ruimtegroep Cmcm. In hierdie struktuur word die kalsiumatoom omring deur ses suurstofatome in 'n effens verwronge oktaëder. Die silikonatom is omring deur 'n tetraëder van suurstofatome. Twee tetraëders deel 'n suurstofatoom en vorm 'n -sorosilikaateenheid. Aluminium is in suurstoftetraëders wat stawe in die b-rigting vorm. Hierde stawe word sywaarts deur deur sorosilikaatgroepe verbind.
By laer temperature tree twee ontwrigtende faseoorgange op. Onder 275K verloor die eenheidsel sy sentering en word die simmetrie Pmcn. Die posisies van die Al, Si, Ca en O-atome verander nouliks. Die posisie van die waterstofatoom verskuif effens. Waterstofbinding is dalk die oorsaak van hierdie verwringing. Onder 150 K word die simmetrie opnuut laer en ontstaan 'n sel met P2cn-simmetrie wat nie langer 'n inversiepunt besit nie.
Jereicopsis
Jereicopsis is 'n genus van sponsdiere uit die klas van die Demospongiae (gewone sponse).
Gary Lockwood
Gary Lockwood (gebore 21 Februarie 1937) is 'n Amerikaanse akteur. Hy is bekend vir sy rolle in die rolprente 2001: A Space Odyssey (1968) en Model Shop (1969), en in die televisiereekse Star Trek (1966) en The Six Million Dollar Man (1974).
Hetaira
thumb|240px|Jean-Léon Gérôme se skildery Phryne voor die Areopagus beeld die hetaira Phryne uit wat verhoor word. Toe die jurielede haar naakte liggaam sien, het hulle glo besluit sy is onskuldig.
Hetaira (meervoud: hetairai; Grieks: ἑταίρα, "metgesel") was 'n soort prostituut in antieke Griekeland wat, benewens om seksuele dienste te verskaf, ook opgetree het as 'n kunstenaar, vermaker en geselser. Anders as ander Griekse vroue van dié tyd was hetairas goed opgevoed en is hulle in die simposiums toegelaat.
Opsomming
thumb|220px|links|Dié skildery, aan die binnekant van 'n [[kylix, beeld 'n hetaira uit wat kottabos speel – dit is 'n soort drinkspeletjie wat by simposiums gespeel is waarin deelnemers die afsaksel in hulle wynbekers na 'n teiken werp.]]
Historici het tradisioneel onderskei tussen "hetairai" en "pornai", 'n ander soort antieke Griekse prostituut. In teenstelling met pornai, wat in bordele of op straat seks aan verskeie kliënte verskaf het, is geglo hetairai het net 'n paar mans op 'n slag as kliënte gehad en dat hulle langtermynverhoudings met hulle gehad het terwyl hulle seks, geselskap en intellektuele stimulasie verskaf het.
Historici het egter dié feit begin bevraagteken. Die tweede uitgawe van Oxford Classical Dictionary dui byvoorbeeld aan dat die term "hetaira" 'n eufemisme vir enige soort prostituut was.
'n Derde mening, soos voorgestaan deur Rebecca Futo Kennedy, is dat hetairai "nie prostitute of selfs courtisanes was nie". Sy glo hetairai was elite-vroue, net soos "hetairoi", die manlike vorm, gedui het op elite-mans by simposiums.
Nelsrivier (Olifants)
Die Nelsrivier is 'n rivier wat in die Olifantsrivier uitmond in die Klein-Karoo van die Wes-Kaap, Suid-Afrika.
Hetaira
Opsomming
Selfs wanneer die woord "hetaira" na 'n sekere klas prostituut verwys, stem geleerdes nie saam oor wat presies die verskil was nie. Kurke meen hetairai het deur die gawe van taalgebruik die feit verdoesel dat hulle seks verkoop, terwyl pornai eksplisiet seks verkoop het. Volgens hom kon albei óf slawe óf vry gewees het en kon hulle vir 'n koppelaar gewerk het of nie. Kapparis sê hetairai was hoëklasprostitute, en haal Dover aan wat verwys na die langtermynaard van hetairai se verhoudings met individuele mans.
Kardinaalrooi
Die kleur kardinaalrooi is 'n helderrooi met 'n effense oranje skynsel.
Kardinaal is 'n aanskoulike rooi, wat sy naam kan kry van die togas wat deur Katolieke kardinale gedra word (alhoewel die kleur wat deur kardinale gedra word eintlik skarlaken is).
Die eerste opgetekende gebruik van kardinaal as 'n kleur se naam in Engels was in die jaar 1698.
M.C.E. van Schoor
Marthinus Cornelius Ellnarius (Tienie) van Schoor (1920 - 2009) was 'n bekende historikus en outeur van talle boeke oor die geskiedenis van die Afrikaner en die Tweede Vryheidsoorlog. Hy het dit as sy lewenstaak gesien om die geskiedenis van die ABO deeglik na te vors en te boekstaaf, en het veral in die Vrystaatse Driemanskap, pres. Theunis Steyn, genl. Christiaan de Wet en ds. J.D. Kestell belanggestel.
Biografie
Tienie van Schoor is op 24 November 1920 in Bloemfontein gebore. Hy het aan die Hoërskool Jan van Riebeeck in Kaapstad gematrikuleer. Daarna verwerf hy sy meestersgraad in geskiedenis met lof aan die Universiteit van die Vrystaat, en sy doktorsgraad aan die Potchefstroomse Universiteit.
Van Schoor was vanaf 1963 lid van die Nasionale Vrouemonumentkommissie en was vir 16 jaar ook die voorsitter daarvan.
Van Schoor is op 25 Julie 2009 op 88-jarige ouderdom in Kleinmond in sy slaap oorlede. Hy is deur sy vrou Betha, ses kinders en elf kleinkinders oorleef.
Boeke
Enkele van sy boeke ter illustrasie:
Jaspis wondoensis
Jaspis wondoensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Jaspis en tot die familie Ancorinidae. Die wetenskaplike naam van die spesie is die eerste keer geldig gepubliseer in 1995 deur Sim & Kim.
Pararete gerlachei
Pararete gerlachei is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Pararete en tot die familie Euretidae. Die wetenskaplike naam van die spesie is die eerste keer geldig gepubliseer in 1901 deur Topsent.
Senegalia asak
Senegalia asak is 'n struik wat deel van die Fabaceae familie is. Die plant is inheems aan Djiboeti, Eritrea, Ethiopië, Jemen, Oman, Saoedi-Arabië en Soedan.
Jereicopsis graphidophora
Jereicopsis graphidophora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Jereicopsis en tot die familie Azoricidae. Die wetenskaplike naam van die spesie is die eerste keer geldig gepubliseer in 1983 deur Lévi & Lévi.
Tyrone Power sr.
Tyrone Power sr. (2 Mei 1869 – 23 Desember 1931) was 'n Engelse akteur. Hy was bekend vir sy rolle in die rolprente A Texas Steer (1915), Dream Street (1921), Footfalls (1921), en Janice Meredith (1924).
Pararete freeri
Pararete freeri is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Pararete en tot die familie Euretidae. Die wetenskaplike naam van die spesie is die eerste keer geldig gepubliseer in 1927 deur Ijima.
Bret Loehr
Bret Loehr (gebore 9 Julie 1993) is 'n Amerikaanse akteur. Hy is bekend vir sy rolle in die rolprent Identity (2003) en in die televisiereekse Everwood (2002), American Dreams (2002), en Cracking Up (2004).
Krieketwêreldbeker 1975
Die Krieketwêreldbeker 1975 (Engels: 1975 Cricket World Cup) is van 7 tot 21 Junie 1975 in Engeland beslis. Dit was die eerste krieketwêreldbeker van die vierjaarlikse krieketwêreldkampioenskap in internasionale eendagkrieket (EDI) wat deur die Internasionale Krieketkonferensie (IKK; nou Internasionale Krieketraad, IKR) aangebied word. Die Krieketwêreldbeker 1975 is deur die Britse finansiële en versekeringsmaatskappy Prudential plc geborg en staan dus amptelik bekend as die Prudentialbeker 1975.
Agt nasionale krieketspanne het aan die Krieketwêreldbeker 1975 deelgeneem: Die destydse ses toetskrieketlande (Australië, Engeland, Indië, Nieu-Seeland, Pakistan en Wes-Indië), saam met die destyds voorste geassosieerde lid Sri Lanka en, vir die enigste keer, Oos-Afrika. Vir die Oos-Afrikaanse span is krieketspelers uit die lande Kenia, Tanzanië, Uganda en Zambië genooi. Suid-Afrika kon nie aan die krieketwêreldbeker deelneem nie as gevolg van ’n sportboikot teen dié land weens sy voortgesette apartheidsbeleid.
Tydens die Krieketwêreldbeker 1975 is 15 wedstryde gespeel, waaronder twaalf tydens die groepfase en drie in die uitklopfase, insluitende die eindstryd. Die spanne is in twee groepe van vier elk verdeel, waarvan elke span een keer teen al die ander spanne in die groep gespeel het. Die twee beste spanne van elke groep het hierna vir die halfeindrondte gekwalifiseer en die wenners het mekaar in die eindstryd ontmoet. Elke wedstryd het uit 60 boulbeurte per span bestaan en is in tradisionele wit klere en met rooi balle gespeel; almal is bedags gespeel en het dus vroeg in die oggend begin.
Die openingswedstryd van die toernooi is gekenmerk deur een van die mees bisarre kolfpogings in die eendaggeskiedenis, dié van die Indiese Sunil Gavaskar. Nadat Engeland 334/4 aangeteken het, met Dennis Amiss wat 137 lopies gemoker het, het Gavaskar die volle 60 boulbeurte deurgekolf vir ’n skamele 36 lopies (nie uit nie), wat verskeie voorvalle van ongelukkige Indiese aanhangers tot gevolg gehad het.
Toewysing
Volgens die IKK het net Engeland aan die nodige vereistes voldoen om die eerste drie krieketwêreldbekertoernooie van 1975, 1979 en 1983 te huisves, vervolgens is Engeland as gasheer vir dié toernooie aangewys.
Deelnemers
Die volgende agt spanne het vir die Krieketwêreldbeker 1975 gekwalifiseer: Australië, Engeland (gasheer), Indië, Nieu-Seeland, Pakistan en Wes-Indië het as volle lede van die Internasionale Krieketkonferensie met toetskrieketstatus regstreeks vir die Krieketwêreldbeker 1975 gekwalifiseer. Sri Lanka en Oos-Afrika was die enigste twee deelnemende spanne sonder toetsstatus en hulle is uitgenooi om die oorblywende twee plekke te vul.
[[Lêer:1975 Cricket World Cup participating nations.svg|duimnael|400px|Uitslag van die kwalifisering:
Stadions
Die eerste krieketwêreldbeker is in Engeland se ses tradisionele toetskrieketstadions gespeel. Altesaam 15 wedstryde is tydens die Krieketwêreldbeker 1975 gespeel, waaronder twee halfeindstryde en die eindstryd.
Formaat
Die Krieketwêreldbeker 1975 is oor 15 dae tussen agt verskillende spanne oor 15 wedstryde beslis. Dit het op 7 Junie 1975 met vier gelyktydige wedstryde begin. Die toernooi het geëindig op Lord’s in Londen op 21 Junie met die eindstryd tussen Wes-Indië en Australië, waartydens Wes-Indië die Prudentialbeker ingepalm het.
Kalender
Die volgende tabel dui die Krieketwêreldbeker 1975 se daaglikse program aan. ’n Pers blokkie dui op wedstryde tydens die groepfase, ’n groen blokkie op wedstryde tydens die uitklopfase en ’n geel blokkie op die eindstryd.
Groepfase
Die Krieketwêreldbeker 1975 is deur agt nasionale krieketspanne beslis. Daar is geen kwalifisering gehou om die deelnemende spanne te bepaal nie, die deelnemende spanne is egter deur die Internasionale Krieketkonferensie genooi. Vir die groepfase is die agt deelnemende spanne in twee groepe van vier elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel. Vier punte is vir ’n oorwinning toegeken, twee vir ’n gelykop of onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo, dan boultempo en dan die uitslag van die direkte ontmoeting gerangskik. Die twee beste spanne van albei groepe het na die uitklopfase deurgedring.
Uitklopfase
Van die begin van dié fase af het die toernooi ’n uitklopformaat aangeneem wat uit drie wedstryde bestaan het: twee halfeindstryde en die eindstryd. Die wenner en naaswenner van elk van die groepe het na die uitklopfase deurgedring. Die groepwenner van albei groepe het teen die naaswenner van die ander groep in die halfeindstryde gespeel. Elke wedstryd in die uitklopstadium moes met ’n oorwinning vir een van die spanne eindig. As daar ná albei kolfbeurte ’n gelykopuitslag was, is die wedstryd die volgende dag herhaal.
Kamisjowo
Kamisjowo (Russies: Камышово) is 'n dorpie in Liman-rajon van Astrachan-oblast, Rusland wat tot die Liman Stedelike Munisipaliteit behoort. Dit lê tussen twee klein mere in die Wolga-rivierdelta 3 kilometer suidwes van 'n ander dorpie, Jar-Bazar.
Krieketwêreldbeker 1975
Skeidsregters
’n Paneel van agt skeidsregters is vir die toernooi ingespan.
Wedstryde
Die wedstryde is in twee fases opgedeel, naamlik die groep- en die uitklopfase.
Kamisjowo
Geskiedenis
Die dorpie is aan die begin van die 20ste eeu gestig deur Kalmikiese setlaars uit Karawannoje en het oorspronklik die naam Koenkoenja gehad. Ná die deportasie van die Kalmikiërs na Siberië deur Josef Stalin se Sowjetregering het die dorpie sy huidige naam, Kamisjowo, gekry. Dit kom van die Russiese woord vir "riet".
Demografie
Volgens Sensus 2010 het Kamisjowo 647 inwoners gehad. Etniese Russe vorm die meerderheid van die dorpie se bevolking.
Krieketwêreldbeker 1975
Groepfase
Agt spanne het aan die groepfase deelgeneem. Die twee beste spanne in elke groep het na die uitklopfase deurgedring.
Finale puntestand
Hierdie tabel toon die finale puntestand van al agt deelnemende nasionale krieketspanne in die Krieketwêreldbeker 1975.
Nick Vallelonga
Nick Vallelonga (gebore 13 September 1959) is 'n Amerikaanse akteur, vervaardiger, en regisseur. Hy is bekend vir sy rolle in die rolprente I Am Wrath (2016), Vigilante Diaries (2016), en Green Book (2018).
Pararete kangeanganum
Pararete kangeanganum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Casper Van Dien
Casper Van Dien (gebore 18 Desember 1968) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Starship Troopers (1997), Tarzan and the Lost City (1998), en Sleepy Hollow (1999), en in die televisiereeks Con Man (2015).
Pararete infundibularis
Pararete infundibularis is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.